Na temelju članka 5. stavak 1. Uredbe o postupku davanja koncesijskih odobrenja na pomorskom dobru („Narodne novine“ br. 36/04., 63/08., 133/13. i 63/14.) i članka 53. Statuta Grada Bakra („Službene novine Grada Bakra“ br. 4/18., 12/18., 4/20. i 3/21), Gradonačelnik Grada Bakra donosi

**PLAN**

**UPRAVLJANJA POMORSKIM DOBROM**

**NA PODRUČJU GRADA BAKRA ZA 2022. GODINU**

Članak 1.

Planom upravljanja pomorskim dobrom na području Grada Bakra za 2022. godinu (u daljnjem tekstu: Plan) utvrđuje se redovno upravljanje pomorskim dobrom, sredstva za redovno upravljanje pomorskim dobrom, popis djelatnosti iz Jedinstvenog popisa djelatnosti na pomorskom dobru koje se mogu obavljati na području Grada Bakra (u daljnjem tekstu: Grad) te mikro lokacije za obavljanje istih djelatnosti u 2022. godini.

Članak 2.

Sredstva za redovno upravljanje pomorskim dobrom jesu:

- sredstva prikupljena od naknade za davanje koncesijskog odobrenja za obavljanje djelatnosti utvrđenih u članku 4. ovog Plana.

- sredstva naknade na vodama i javnom vodnom dobru

 Članak 3.

U proračunu za 2022. godinu planirana su sredstva za sljedeće rashode upravljanja pomorskim dobrom:

|  |  |  |
| --- | --- | --- |
| R.b. | Mjesto troška | Iznos: |
| 1. | Investicijsko održavanje rive Bakar | 200.000,00 kn |
| 2.  | Održavanje plaža | 30.000,00 kn  |
| 3. | Sudjelovanje u ekološkim akcijama čišćenja mora | 4.000,00 kn |
| 3.  | Naknada za Vijeće za davanje koncesijskog odobrenja | 2.000,00 kn |
|  | Ukupno: | 236.000,00 kn |

Članak 4.

Djelatnosti iz jedinstvenog popisa djelatnosti koje se mogu obavljati na pomorskom dobru i mikrolokacije za obavljanje djelatnosti utvrđuju se kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red. br.****lokacije** | **Naziv lokacije** | **K.č. - K.o.** | **Mikrolokacija** | **Djelatnost** | **Sredstvo** | **Obračunska jedinica** | **Naknada (kn)****Turistički razred A** | **Iznos****(kn)** |
| 1. | Primorje | Dio 1889Bakar | Kamenom obložena obala, preko puta ug. objekta konoba Cvitić | II - Ugostiteljstvo i trgovina | Pripadajuća terasa objekta |  m236,00 | 400-600 | 14.650,00 |
| 2.  | Primorje | Dio 1889Bakar | Kamenom obložena obala, preko puta ug. objekta Nautica | II - Ugostiteljstvo i trgovina | Pripadajuća terasa objekta |  m226,00 | 400-600 | 10.650,00 |
| 3. | Primorje | Dio 1889Bakar | Kamenom obložena obala, preko putaug.objekta Vallis | II - Ugostiteljstvo i trgovina | Pripadajuća terasa objekta |  m224,00 | 400-600 | 9.850,00 |
| 4. | Žal ribara | 2524/1, 2524/2 Bakar | Kamenom obloženi plato na sjeveroistočnoj strani crkve sv. Margarete | I - Komercijalno-rekreacijski sadržaji | Kulturne, komercijalne, zabavne, športske priredbe | m2/dan500,00 | 3-7  | 1.750,00 |
| 5. | Žal ribara | 2524/1,2524/2 Bakar | kamenom obloženi plato na sjeveroistočnoj strani crkve sv. Margarete | II - Ugostiteljstvo i trgovina | Štand (rukotvorine, igračke, suveniri i sl.), ambulantna prodaja (škrinja, aparati za sladoled i sl.) | paušal | 4.000 – 6.000  | 4.250,00 |
| 6. | Primorje | 2509/2 Bakar | sjeveroistočna strana objekta Malenica | I - Komercijalno- rekreacijskisadržaji | Kulturne, komercijalne, zabavne, športske priredbe | m2/dan40,00 | 3 -7  | 450,00 |
| 7. | Na svim lokacijama | - |  | I - Komercijalno-rekreacijski sadržaji | Snimanje komercijalnog programa i reklamiranje, slikanje i fotografiranje | paušal/dan | 500-600 | 750,00 |
|  |  |  |  |  |  |  |  | 42.350,00 |

Kartografski prikaz mikrolokacija iz stavka 1. ovog članka utvrđena je u prilogu (Prilog 1.) koji čini sastavni dio ovog Plana i nije predmet objave u „Službenim novinama Grada Bakra“.

Članak 5.

Ovaj Plan objaviti će se na internet stranicama Grada Bakra te u „Službenim novinama Grada Bakra“.

Plan stupa na snagu osmog dana od dana objave u „Službenim novinama Grada Bakra“.

KLASA: 342-01/21-01/3

URBROJ: 2170-02-07/6-21-3

Bakar, 30. studeni 2021.

Gradonačelnik:

 Tomislav Klarić